**A J Á N L A T K É R É S**

**Tisztelt Ajánlattevő!**

A TiszaSzolg 2004 Kft. (székhely: 3580 Tiszaújváros, Tisza út 2/F.), mint ajánlatkérő (a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

**Tiszaújvárosi Gyógy- és Strandfürdő gyógymedencéinek burkolatjavítása**

**1. Az ajánlatkérő neve, címe, elérhetősége:**

TiszaSzolg 2004 Kft.

3580 Tiszaújváros, Tisza út 2 /F.

Tel.: 49/544-310

**További információk a következő címen szerezhetők be:**

TiszaSzolg 2004 Kft.

3580 Tiszaújváros, Tisza út 2/F.

Kapcsolattartó: Szénégető István üzemvezető

Tel.: 49/540-326

Fax: 49/341-420

E-mail cím: szenegeto.istvan@tszolg.hu

**2. Az ajánlatkérés tárgya:**

Tiszaújvárosi Gyógy- és Strandfürdőben 3 db. beltéri és 1 db. kültéri gyógymedence, ill. a medencékhez tartozó lábmosók burkolatjavítása

**A műszaki/szakmai dokumentáció rendelkezésre bocsátásának módja:**

Dokumentáció nem készül.

**3. A megkötendő szerződés meghatározása:**

*Vállalkozási szerződés*

**4. A szerződés időtartama vagy a teljesítés határideje:**

A teljesítés kezdési és befejezési időpontja: 2022.09.19 – 2022.09.27.

Az ajánlatkérő a teljesítési határidőhöz képest előteljesítést elfogad.

**5. A teljesítés helye, természetbeni helye:**

Tiszaújváros 1235/4 hrsz.

3580 Tiszaújváros, Szederkényi út 12. (Tiszaújvárosi Gyógy- és Strandfürdő)

**6. Az ellenszolgáltatás teljesítésének feltételei:**

Ajánlatkérő a szerződésben meghatározott módon és tartalommal történő teljesítést követően, a teljesítésigazolás szerint kiállított számla alapján, a számla ajánlatkérő részéről történő kézhezvételét követő 30 napon belül az ellenszolgáltatást átutalással teljesíti.

**7. Kizáró okok:**

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet[[1]](#footnote-1), aki vagy amely:

1. a szerződéssel érintett szervezettel közszolgálati jogviszonyban, munka-viszonyban vagy munkavégzésre irányuló egyéb jogviszonyban áll (továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott lejárt határidejű adótartozása vagy más adókötelezettsége van,
6. aki ellen csőd-, felszámolási, vagy kényszertörlési eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben (egyéni vállalkozók nyilvántartásában, ügyvédi jegyzékben),
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
13. akivel szemben végrehajtás elrendelésére került sor,
14. képviselőjének vagy tagjának a TiszaSzolg 2004 Kft-vel szemben számlatartozása áll fent,
15. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

2022. szeptember hó 14. nap. 09:00 óra

**9. Az ajánlat benyújtásának helye, módja:**

Tiszaújvárosi Gyógy- és Strandfürdő.

3580 Tiszaújváros, Szederkényi út 12.

Szénégető István üzemvezető

Az ajánlat postai úton, vagy személyesen munkanapokon 8 és 16 óra között, az ajánlattételi határidő lejártának napján 09.00 óráig adható le.

Az ajánlatot zárt borítékban, 2 eredeti példányban kell benyújtani. A borítékon fel kell tüntetni a következő szöveget:

* „Tiszaújvárosi Gyógy- és Strandfürdő gyógymedencéinek burkolatjavítása”

Az ajánlattételi határidő előtt (2022. szeptember hó 14. nap. 09:00 óra) nem bontható fel!

* az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

TiszaSzolg 2004 Kft.

3580 Tiszaújváros, Tisza út 2/F.

Központi irodaház I. emeleti tárgyaló.

Dátum: 2022. szeptember hó 14. nap. 09:30 óra

**11. Az ajánlatok elbírálásának tervezett időpontja:**

2022. szeptember hó 15. nap

**12. Az ajánlatok elbírálásának szempontjai:**

Összességében legelőnyösebb ajánlat

Értékelési szempontok, és azok súlyozása:

|  |  |  |
| --- | --- | --- |
| Sorszám | Értékelési szempont | Súlyszám |
| 1.
 | Fehér mázas burkolat | 9 |
|  | Csúszásmentes fehér burkolat | 9 |
|  | Csúszásmentes fehér fózolt burkolat | 7 |
|  | Csúszásmentes fehér bordás burkolat | 7 |
|  | Sárga mázas burkolat | 8 |
|  | Fehér mázas pozitív ív burkolat | 3 |
|  | Lépcső él fehér-fekete bordás | 6 |
|  | Kapaszkodó elem | 5 |
|  | Túlfolyó vályú vízelvezető elem | 4 |
|  | Csúszásmentes világoskék burkolat | 2 |
|  | Világoskék mázas burkolat | 2 |
|  | KERAFLEX flexibilis fagyálló ragasztó | 10 |
|  | KERAPOXY-P fugázó | 10 |
|  | Ultracolor plus fugázó | 1 |
|  | Munkadíj (bontás, burkolás) | 10 |
|  | Munkadíj (fugázás) | 10 |

Az ajánlatok fenti szempontok szerinti tartalmi elemeinek értékelése során adható pontszám alsó és felső határa: **1-20**

Ajánlatkérő számára valamennyi értékelési szempont esetén a kisebb vállalás a kedvezőbb.

Ajánlatkérő a legkedvezőbb (legalacsonyabb) ajánlati tartalmi elemre a maximális, a többi ajánlatra pedig arányosan kevesebb pontszámot, de legalább a minimális pontszámot adja.

Amennyiben a legjobb és a legrosszabb ajánlati elem azonos értékű – azaz mindegyik ajánlati érték azonos – mindegyik ajánlat maximális pontszámot kap az adott részszempont értékelésekor.

A pontszámok meghatározása két tizedes pontossággal, a kerekítési szabályok szerint történik.

Pontozási módszer:

 Avizsgált

P= ----------- \*(Pmax – Pmin) + Pmin\* súlyszám

 Alegjobb

ahol:

P: a vizsgált ajánlati elem adott szempontra vonatkozó pontszáma

Pmax: a pontskála felső határa (20)

Pmin: a pontskála alsó határa (1)

Alegjobb: a legelőnyösebb ajánlat tartalmi eleme

Alegrosszabb: a legelőnytelenebb ajánlat tartalmi eleme

Avizsgált: a vizsgált ajánlat tartalmi eleme

**13. Szerződéskötés időpontja:**

2022. szeptember hó 16. nap

**14. Műszaki tartalom:**

Tiszaújvárosi Gyógy- és Strandfürdő gyógymedencéinél és a hozzájuk tartozó lábmosóknál, a

* sérült burkolat eltávolítása
* felület tisztítása
* új burkolat készítése
* fugázás

Alkalmazott burkolóanyagok:

 / FLOOR GRESS kerámia medenceburkolatok /

- fehér mázas burk.

- csúszásmentes fehér burk.

- csúszásmentes fehér fózolt burk.

- csúszásmentes fehér bordás burk.

- sárga mázas burk.

- fehér mázas pozitív ív burk.

- lépcső él fehér – fekete bordás

- kapaszkodó elem.

- túlfolyó vályú vízelvezető elem

- csúszásmentes világoskék burk.

- világoskék mázas burk.

- KERAFLEX flexibilis fagyálló ragasztó

- KERAPOXY-P fugázó

- ultracolor plus fugázó

Az ajánlatot az alábbiak szerint kérjük megadni:

- munkadíj (bontás, burkolás, fugázás): …… Ft/m2

- munkadíj (fugázás): …… Ft/m

- Anyagár - burkolatok: …… Ft/m2

- Anyagár - burkoló elemek: …… Ft/db

- Anyagár – ragasztó: …… Ft/m²

- Anyagár – fugázó: …… Ft/m²

**15. Különleges előírások:**

Ajánlattevő teljes felelősséggel tartozik az általa foglalkoztatott munkatársakért.

Érvénytelen az ajánlat, ha a tevékenységi kör szerint az ajánlattevőnek az ajánlatkérés szerinti feladatok teljesítésére nincs jogosultsága.

Ajánlattevőnek az ajánlatban nyilatkoznia kell, hogy az 1997. évi LXXVIII. törvény 39. §. (2) bekezdése alapján az ajánlatkérés tárgya szerinti vállalkozó kivitelezői tevékenységet folytathatja. A nyilatkozatnak tartalmaznia kell ajánlattevőnek a Magyar Kereskedelmi és Iparkamara által vezetett, Építőipari Kivitelezői Nyilvántartás szerinti azonosító számát (nyilvántartási szám).

Alkalmatlan az ajánlattevő, ha az eljárás megindításától visszafelé számított megelőző kettő évben nem rendelkezik legalább 2 db, az ajánlatkérés tárgya (közfürdőben medencék burkolása) szerinti referenciával. Ajánlattevőnek a szerződés teljesítésére való alkalmasságát a szerződést kötő másik fél által adott igazolással kell igazolnia. Az igazolásnak tartalmaznia kell legalább az ellenszolgáltatás összegét, a teljesítés idejét és helyét, továbbá nyilatkozni kell arról, hogy a teljesítés az előírásoknak és a szerződésnek megfelelően történt.

**16. Hiánypótlás és helyszíni megtekintés lehetősége:**

Ajánlatkérő a hiánypótlás lehetőségét biztosítja, azonban a hiánypótlás nem eredményezheti az ajánlat elbírálásra kerülő tartalmi elemeinek (ajánlati ár) módosítását.

**17.    Kiegészítő tájékoztatás kérés határideje:**

2022. szeptember hó 12. napja 09:00 óra

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatás kérésekre vonatkozó válaszát 2022. szeptember hó 12. napján 12:00 óráig az Ajánlattevő kiegészítő tájékoztatás kérésében megjelölt elektronikus elérhetőségre megküldi.

**18. Egyéb információk:**

18.1 Az ajánlattétel megtörténtével Ajánlattevő hozzájárul neve, székhelye, elektronikus elérhetősége, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

18.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan **tiszaújvárosi gazdasági tevékenységet folytató vállalkozás** visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a bruttó 200.000 Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

- A szerződés mellékletét képezi a határozat 1. melléklete szerinti nyilatkozat.

- A szerződés egy pontjában rögzítésre kerül az alábbi feltétel:

„A …… (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési és bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

18.3 Ajánlattevőnek árajánlatát **a 14-es pontban foglaltak** **szerinti formátumban** kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást.

18.4 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség.

18.5 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

18.6 A TiszaSzolg 2004 Kft. fenntartja a jogot, hogy a beérkezett ajánlatok elbírálása során, az érvényes ajánlatot benyújtó ajánlattevőkkel tárgyalást kezdeményezzen. A tárgyalások célja, hogy a TiszaSzolg 2004 Kft. a legkedvezőbb feltételekkel köthessen szerződést.

18.7 Ajánlatkérő felhívja a Tisztelt Ajánlattevők figyelmét, hogy jelen ajánlatkérés, valamint az eljárás eredményéről készült tájékoztatás Tiszaújváros Város Önkormányzatának honlapján ([www.tiszaujvaros.hu](http://www.tiszaujvaros.hu)) kerül közzétételre.

18.8. Az ajánlatkérés 7. g), h), k) és m) pontjában meghatározott kizáró okok fennállását az Ajánlatkérő az állami adóhatóság nyilvántartásából történő közvetlen lekérdezéssel, illetve elektronikus adatbázisokba történő betekintéssel ellenőrzi.

18.9 Az ajánlatkérés 7. o) pontjában foglaltak fennállását Ajánlatkérő egy évre visszamenőleg ellenőrzi.

Felhívom szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2022. szeptember 07.

 Tisztelettel:

 \_\_\_\_\_\_\_\_\_\_\_\_\_\_\_\_\_

 TiszaSzolg 2004 Kft.

 Kósa-Tóth Zoltán ügyvezető

Mellékletek:

1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat
3. **számú melléklet**

**Nyilatkozat kizáró okok hatálya alá**

**nem tartozásról**

Alulírott …………………………………………………………………...…….. mint a

……………………………………………………………...…………………………… (a továbbiakban: Ajánlattevő) cégjegyzésre jogosult képviselője nyilatkozom, hogy az Ajánlattevővel szemben nem állnak fenn az alábbi kizáró okok.

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet[[2]](#footnote-2), aki vagy amely:

1. a szerződéssel érintett szervezettel közszolgálati jogviszonyban, munka-viszonyban áll (továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott lejárt határidejű adótartozása vagy más adókötelezettsége van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben (egyéni vállalkozók nyilvántartásában, ügyvédi jegyzékben),
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre
13. akivel szemben végrehajtás elrendelésére került sor,
14. képviselőjének vagy tagjának a TiszaSzolg 2004 Kft-vel szemben számlatartozása áll fent,
15. aki a kizáró okokkal kapcsolatban valótlanul nyilatkozott.

Kelt:………………………., 20……………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Cégszerű aláírás

1. **számú melléklet**

**NYILATKOZAT**

**……….számú ………………………………. szerződéshez**

Alulírott ……………………………..…..,

a ……………………………………………………………... (szerződő fél neve, címe, adószáma)

képviselője nyilatkozom, hogy

**Tiszaújváros Város Önkormányzata**

* **adóhatóságánál** (3580 Tiszaújváros, Bethlen G. út 7.),
* **Tiszaújvárosi Polgármesteri Hivatalnál** (3580 Tiszaújváros, Bethlen G. út 7.),

**intézményeinél, azaz**

* a Tiszaújvárosi Intézményműködtető Központnál (3580 Tiszaújváros, Bethlen G. út 7.) és a gazdaságilag hozzá tartozó intézményeknél:
* Tiszaújvárosi Humánszolgáltató Központ (3580 Tiszaújváros, Kazinczy F. út 3.),
* Tiszaújvárosi Napközi Otthonos Óvoda (3580 Tiszaújváros, Pajtás köz 13.),
* Tiszaújvárosi Művelődési Központ és Könyvtár (3580 Tiszaújváros, Széchenyi út 2.),
* Tiszaújváros Városi Rendelőintézetnél (3580 Tiszaújváros, Bethlen G. út 11-13.),

**önkormányzati tulajdonú gazdasági társaságainál, azaz**

* TiszaSzolg 2004 Kft.-nél (3580 Tiszaújváros, Tisza út 2/F.),
* Tiszaújvárosi Városgazda Nonprofit Kft.-nél (3580 Tiszaújváros, Tisza út 2/E.),
* Tisza Média Kft.-nél (3580 Tiszaújváros, Szent István út 16.)
* Tiszaújvárosi Sport-Park Nonprofit Kft.-nél (3580 Tiszaújváros, Teleki Blanka út 6.)

lejárt határidejű tartozásom nem áll fenn.

Felelősségem tudatában kijelentem, hogy a közölt nyilatkozat a valóságnak megfelel.

Dátum: 20………………………

 ………………….

 szerződő fél képviselője

1. Gazdálkodó szervezet alatt a polgári perrendtartásról szóló 2016. évi CXXX. törvény 7. § (1) bekezdés 6. pontjában meghatározott fogalmat kell érteni [↑](#footnote-ref-1)
2. Gazdálkodó szervezet alatt a polgári perrendtartásról szóló 2016. évi CXXX. törvény 7. § (1) bekezdés 6. pontjában meghatározott fogalmat kell érteni. [↑](#footnote-ref-2)